Nos Frater Ioannes Abbas Cistertij in Cabilonensi Diœcesi, totúsque Conuentus Abbatum Capituli generalis Cistertiensis Ordinis, Reuerendo in Christo Patri Domino Ioanni de Cussigny Abbati Monasterij Reomaensis, aliàs Monasterii sancti Ioannis Lingonensis Diœcesis, Salutem in Domino,  suffragiorum felices effectus salubriter experiri. Quamquam lege diuina charitatis ad intercedendum pro omnibus generaliter obligemur, pro illis tamen multò singulariùs astringimur, qui nobis ac Ordini nostro, necnon locis, ac personis regularibus eiusdem Ordinis piâ humanitate affici dignoscuntur. Eapropter exigente piæ deuotionis affectu, quem ad nos  dictum Ordinem nostrum intelleximus vos habere, piæ petitioni vestræ nobis per venerabilem,  in Christo nobis probatissimum Abbatem nostri Monasterij de Fonteneto oblatæ, deuoto concurrentes assensu vobis concedimus plenariam participationem omnium bonorum spiritualium, videlicet Horarum Canonicarum, Missarum, ieiuniorum, vigiliarum, pœnitentiarum, disciplinarum, abstinentiarum, eleemosynarum, hospitalitatum, laborum, cæterorúmque diuini cultus obsequiorum, quæ fiunt ac Domino concedente de cætero fient in toto Ordine nostro, in vita vestra pariter  in morte. Ita quòd cùm obitus vester, vtinam in Domino felix, nostro fuerit generali Capitulo nunciatus, ibidem sicut vnus nostrûm absoluemini, omniúmque Missarum,  Orationum, quas pro nobis, fratribúsque familiaribus nostris annis singulis iniungimus faciendas, efficiemini particeps  consors. Datum in nostro definitorio eiusdem nostri Capituli generalis apud Cistertium celebrati die XIII. mensis Septembris, anno Domini MCCCCXC.